Arima (bille)

Arima er en slekt av biller som tilhører familiegruppen bladbiller (Chrysomelidae). Det er kjent 4 arter.

Utseende 
Middelsstore, avlange, matt brunsvarte bladbiller, pronotum og dekkvinger kan ha oransje ytterrand. Hunnen er betydelig større enn hannen. Dekkvingene er kraftig forkortede, sprikende bak, og dekker bare roten av bakkroppen. Antennene er noe kraftige, nesten så lange som kroppen hos hannen, rundt halvparten så lange som kroppen hos hunnen. Hodet er trapesformet med små fasettøyne. Pronotum er avrundet, mye bredere enn langt. Beina er forholdsvis lange og kraftige.

Levevis 
Både larvene og de voksne (imago) er planteetere.

Utbredelse 
Slekten har en svært begrenset utbredelse. Alle fire artene forkommer i Italia, to også i det sørøstlige Frankrike.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Galerucini
 slekten Arima Chapuis, 1875
 Arima brachyptera (Kuster, 1844)
 Arima buai Havelka, 1959
 Arima marginata (Fabricius, 1781) 
 Arima maritima Bua, 1953

Referanser

Eksterne lenker 
 Bilde av Arima marginata
 

Bladbiller
Biller formelt beskrevet i 1875
Italias insekter
Frankrikes insekter